Charalambous știe unde se va face diferența în derby-ul dintre Rapid și FCSB
Antrenorul FCSB, Elias Charalambous, a declarat vineri că micile detalii vor face diferența în meciul de sâmbătă cu Rapid, din ultima etapă a sezonului regulat al Superligii.
Charalambous a susținut că meciul va fi unul dificil. El a subliniat că Rapid are o echipă bună, cu jucători valoroși, dar că FCSB este pregătită să lupte pentru victorie.
Antrenorul a identificat trei aspecte cheie care pot decide soarta meciului: jocul colectiv, agresivitatea, micile detalii.
"Vom avea un nou meci dificil, ca de fiecare dată. Nu este cu nimic diferit faţă de alte dăţi. Suntem concentraţi pe câştigarea acestei partide. Cele trei puncte ar putea fi foarte importante pentru viitor. Nu este o finală, este un meci ca oricare altul înaintea sfârşitului competiţiei. Da, este ultimul meci din sezonul regulat, dar indiferent de rezultat nu se va decide acum campioana. Trebuie să dăm tot ce avem mai bun în acest meci şi să nu fim concentraţi pe alte aspecte.
FCSB, pregătită de derby-ul cu Rapid
După ultimele meciuri mi-am dat seama că jucătorii mei sunt în formă, sper ca şi mâine să facem un meci bun. Trebuie să arătăm ca o echipă, să avem un joc colectiv bun, pentru că nu ne ajută ca doar doi sau trei jucători să evolueze bine. Rapid e o echipă bună, are jucători buni şi trebuie să fim foarte atenţi, să fim foarte agresivi. Cred că micile detalii vor face diferenţa.
Rapid este o echipă bună, cu jucători foarte buni, dar dacă vă uitaţi pe clasament valoarea echipelor este foarte apropiată. Nu cred că Rapid este singura echipă care se va lupta cu noi pentru titlul de campioană.
Nu contează foarte mult stadionul pe care jucăm. Arena Naţională este un stadion bun, foarte frumos şi foarte bun pentru jucători. În plus, au loc mulţi suporteri şi va fi o atmosferă frumoasă. Sper să fie un stadion plin şi o atmosferă frumoasă. Cel mai important lucru este ca jucătorii să îşi facă fanii fericiţi mâine şi sper că se va întâmpla asta", a spus Elias Charalambous la conferința de presă dinaintea meciului cu Rapid.
Meciul dintre Rapid și FCSB se va disputa sâmbătă, de la ora 20:00, pe Arena Națională. Cele mai importante faze vor putea fi urmărite în format LIVE TEXT pe SPORT.RO.
Înainte de meciul direct, Rapid ocupă locul doi în clasament, cu 52 de puncte, în timp ce FCSB se află pe doi, cu 64 de puncte.
Urmăriți SPORT.RO și pe Google News